Italiaanse sanger Lucio Dalla sterf | Nuus24
Skrywer van gewilde kinderboekreeks sterf
Danseres sterf in ongeluk
Rome – Die gewilde Italiaanse sanger en liedjieskrywer Lucio Dalla is in Switserland tydens ‘n Europese toer oorlede.Hy was 68 jaar oud.Dalla se maatskappy, Ph.D srl Music Management in Bologna, sê die sanger is glo aan ‘n hartaanval dood nadat hy Donderdagoggend ontbyt geëet het in sy hotel in Montreaux, Switserland.Hy het Woensdagaand ‘n konsert daar gehou.Dalla het liedjies geskryf vir homself en ander, sowel as vir films.Sy lied “Caruso” het nege miljoen kopieë wêreldwyd verkoop. Die ontslape operasanger Luciano Pavarotti het in 1992 by ‘n Italiaanse konsert “Caruso” saam met Dalla gesing.Dalla het gereeld oorsee getoer, insluitende na die VSA.Hy het soms saam met ‘n ander gewilde Italiaanse liedjieskrywer, Francesco De Gregori, getoer.– Volg Nuus24 op Twitter - Sapa - AP
Lees meer oor: sangers | bekendes VOLGENDE OP NUUS24X Reis met Jens: Bergpas wat mens teruglok | Netwerk24
Reis met Jens: Bergpas wat mens teruglok
Deur Jens Friis 08 September 2018 05:00
Watter bergpas sal jy graag weer wil ry, Jens? – Adri van Schalkwyk, Kempton Park
Daar is 16 pieke in die Arthur’s Pass Nasionale Park in Nieu-Seeland wat hoër is as 2 000 m. Foto: Jens Friis
As Karookind bekoor berge my. Daar is vele passe wat ek weer sal wil ry, maar ’n onverwagse een wat my steeds bybly, is Arthur’s Pass van waar jy ’n wye blik oor Nieu-Seeland se Suid-Eiland het.
’n Televisie-reiskanaal het kort voor ons vakansie dié bergpas bestempel as een van die “skouspelagtigste” ter wêreld, en só het dit toe gekom dat ons dit aandurf.
Om vanaf Canterbury aan die Stille Oseaan tot by die weskus langs die Tasmansee te kom moet jy eers die Suidelike Alpe oor.
Deur dié magtige bergreeks vleg slegs een spoorlyn en twee paaie, waarvan die Arthur’s Pass Road die hoogste en indrukwekkendste is.
Op ’n kaart lyk dit of jy dit sommer in ’n japtrap kan afblits, maar dié kronkelroete lei oor berge en dale. ’n Rit neem omtrent dubbeld so lank as die ellelange pad tussen Beaufort-Wes en Laingsburg. Só het ons vier uur en 15 minute gery aan die 258 km van Christchurch, die grootste stad op die Suid-Eiland, tot aan die weskus.
Die TranzAlpine Railway loop lang stukke regs langs die Arthur’s Pass Road en ek lees dat dié treinrit van Christchurch na Greymouth omtrent ewe lank as per motor duur.
Dit moet een van dié treinritte ter wêreld wees. Al jammerte is dat ’n mens nie soos per motor op die ingewing van die oomblik kan stop vir foto’s in dié wonderskone wêreld nie.
Van Springfield af klim die pad vinnig uit teen die Porterpas (945 m). Hier vorm die berge ’n plato en ry jy deur valleie oor strome, verby kalksteenpieke en ondeurdringbare bosse.
Hierna volg Arthur’s Pass (924 m) in die gelyknamige nasionale park – 16 pieke in dié park is hoër as 2 000 m.
Aanvanklik het boerdery-geleenthede setlaars van Canterbury af wes gelok, maar dit was eers ná die ontdekking van goud in die 1860’s dat groot getalle Europeërs die Suidelike Alpe oorgesteek het.
Destyds was dit ’n uitmergelende tog, maar selfs vandag nog kos dit kophou as jy dié pragtige pad pak.
In ’n volgende aflewering vertel ek nog meer van dié besonderse pas.
Meer oor: Karoo | Reis
Reis Met Jens: Rits rond in die Transgariep
Teatro Colón is onvergeetlik